

Na temelju članka 107. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 86/12., 126/12., 94/13., 152/14., 7/17., 68/18., 98/19., 64/20.), odredbi Ugovora o katoličkim osnovnim i srednjim školama sklopljenog između Vlade Republike Hrvatske i Hrvatske Biskupske Konferencije i članka 5. Pravilnika o načinu i postupku zapošljavanja u Franjevačkoj klasičnoj gimnaziji u Sinju s pravom javnosti, Franjevačka klasična gimnazija u Sinju s pravom javnosti, Ul. Franjevačke klasične gimnazije 22, 21230 Sinj, raspisuje

 NATJEČAJ

 za zasnivanje radnog odnosa na radnom mjestu:

1. Nastavnik psihologije – 1 izvršitelj/ica, na neodređeno, nepuno radno vrijeme (3 sata neposrednog odgojno-obrazovnog rada, 5 sati rada tjedno), uz uvjet obveznog probnog rada u trajanju od tri mjeseca

Mjesto rada: Franjevačka klasična gimnazija u Sinju s pravom javnosti

Uvjeti: Uz opće uvjete za zasnivanje radnog odnosa sukladno općim propisima o radu, kandidati moraju ispunjavati i posebne uvjete propisane člankom 105. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10., 105/10., 90/11., 86/12., 126/12., 94/13., 152/14., 7/17., 68/18., 98/19., 64/20.).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima su poznavanje hrvatskoga jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.

\*Potrebna vrsta i razina obrazovanja: (članak 105., stavak 7. Zakona o odgoju i obrazovanju u osnovnoj i srednjoj školi) je završen diplomski sveučilišni studij odgovarajuće vrste ili diplomski specijalistički stručni studij odgovarajuće vrste i potrebne pedagoške kompetencije.

\*Uvjeti stručne spreme za radna mjesta propisani su odredbama Pravilnika o stručnoj spremi i pedagoško-psihološkom obrazovanju nastavnika u srednjem školstvu (NN, br. 1/96. i 80/99.).

Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj školi.

Radnik Gimnazije mora ispunjavati uvjete iz članka 108. Statuta Franjevačke klasične gimnazije u Sinju s pravom javnosti.

Prijava na natječaj mora sadržavati:

* Osobno ime
* Adresa stanovanja
* Broj mobitela ili telefona
* E-mail adresa na koju će biti dostavljena obavijest o nadnevku i vremenu procjene odnosno testiranja
* Naziv radnog mjesta na koje se prijavljuje

Uz prijavu kandidat je dužan priložiti:

* Životopis
* Diplomu odnosno dokaz o odgovarajućem stupnju obrazovanja
* Dokaz o državljanstvu
* Uvjerenje nadležnog suda da podnositelj nije pod istragom i da se protiv podnositelja ne vodi kazneni postupak glede zapreka za zasnivanje radnog odnosa za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne starije od šest mjeseci 0d dana raspisivanja natječaja
* Elektronički zapis ili potvrdu o podatcima evidentiranim u bazi podataka Hrvatskog zavoda za mirovinsko osiguranje o radnom stažu.

Prilozi odnosno isprave koje su kandidati dužni priložiti uz prijavu na natječaj prilažu se u neovjerenoj preslici, a izabrani kandidat je prije sklapanja ugovora o radu dužan predočiti izvornike.

Sukladno odredbama Zakona o ravnopravnosti spolova (NN, br. 82/08., 69/17.) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Kandidati koji prema posebnim propisima ostvaruju prednosti, moraju se u prijavi pozvati na to pravo i priložiti propisne dokaze o tom statusu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17., 98/19., 84/21.), članku 48. f. Zakona o zaštiti vojnih i civilnih invalida rata (NN, br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.) članku 9. Zakona o profesionalnoj rehabilitaciji i zapošljavanju osoba s invaliditetom (NN, br. 153/13., 152/14., 39/18., 32/20.) te članku 48. Zakona o civilnim stradalnicima iz Domovinskog rata (NN, br. 84/21.), dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su osim dokaza o ispunjavanju uvjeta natječaja, priložiti dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN, br. 121/17., 98/19., 84/21.).

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji ostvaruje pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN, br. 84/21.) uz prijavu na natječaj dužan je u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: (<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji je stekao inozemnu obrazovnu kvalifikaciju izvan Republike Hrvatske može se zaposliti u odgojno-obrazovnoj ustanovi temeljem rješenja Ministarstva znanosti i obrazovanja. Kandidat kojemu je rješenjem Ministarstva znanosti i obrazovanja priznata inozemna stručna kvalifikacija kojom se ostvaruje pristup i obavljanje regulirane profesije nije dužan ishoditi rješenje Agencije za znanost i visoko obrazovanje za potrebe zapošljavanja u odgojno-obrazovnoj ustanovi (poveznica: <https://mzo.gov.hr/istaknute-teme/odgoj-i-obrazovanje/priznavanje-inozemnih-obrazovnih-i-strucnih-kvalifikacija/279>)

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Gimnazije (<http://fra-gimnazija-sinj.com>) objaviti način procjene, odnosno testiranja kandidata te pravne i druge izvore za pripremu kandidata ako se procjena odnosno testiranje provodi o poznavanju propisa.

Sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja, Povjerenstvo će pozvati na procjenu odnosno testiranje najmanje pet dana prije dana utvrđenog za procjenu odnosno testiranje. U pozivu će biti naveden nadnevak, vrijeme i mjesto procjene odnosno testiranja, te pravni i drugi izvori za pripremu kandidata ako se procjena odnosno testiranje provodi o poznavanju propisa. Poziv će se u pravilu dostaviti putem elektroničke pošte na e-mail kandidata i bit će objavljen na javno dostupnim stranicama Gimnazije (<http://fra-gimnazija-sinj.com>)

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u Franjevačkoj klasičnoj gimnaziji u Sinju s pravom javnosti, a koji je dostupan na mrežnim stranicama Gimnazije (<http://fra-gimnazija-sinj.com>).

Kandidat koji nije pristupio procjeni odnosno testiranju smatra se da je odustao od prijave na natječaj i ne smatra se kandidatom.

Podnošenjem prijave na natječaj kandidat je izričito suglasan da Franjevačka klasična gimnazija u Sinju s pravom javnosti kao voditelj obrade može prikupljati, koristiti i dalje obrađivati njegove osobne podatke u svrhu provedbe natječaja, sukladno propisima koji uređuju zaštitu osobnih podataka.

Rok za podnošenje prijave na natječaj je osam (8) dana od dana objave na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Gimnazije.

Prijave s potrebnom dokumentacijom o ispunjavanju uvjeta iz natječaja dostavljaju se neposredno putem protokola Gimnazije ili poštom na adresu: Franjevačka klasična gimnazija u Sinju s pravom javnosti, Ul. Franjevačke klasične gimnazije 22, 21230 Sinj, s naznakom „Za natječaj“.

Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati. Povjerenstvo će, u pravilu elektroničkom poštom, obavijestiti osobu da nije podnijela pravodobnu ili potpunu prijavu ili da ne ispunjava uvjete iz natječaja i da ne sudjeluje u daljnjem postupku za izbor kandidata.

Kandidati prijavljeni na natječaj bit će obaviješteni o rezultatima natječaja putem navedene mrežne stranice Gimnazije, najkasnije u roku od 15 dana od dana sklapanja ugovora o radu s izabranim kandidatom. U slučaju iz članka 19. stavka 4. Pravilnika o načinu i postupku zapošljavanja u Franjevačkoj klasičnoj gimnaziji u Sinju s pravom javnosti, kandidati će biti obaviješteni pisanom pošiljkom.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje, na mrežnim stranicama i oglasnoj ploči Gimnazije, dana 12. studenog 2021.

KLASA: 112-01/21-01/8

URBRO: 2175-30-01-21-1

U Sinju, 15. studenog 2021.

RAVNATELJ: Josko Kodžoman, prof.